Салоҳияти кумита ва комиссияҳои Маҷлиси миллӣ

Салоҳияти кумита ва комиссияҳои Маҷлиси миллӣ -  мувофиқи Конститутсия, Қонуни конститутсионӣ дар бораи Маҷлиси Олӣ ва Дастури Маҷлиси миллӣ кумита ва комиссияҳо салоҳияти зерин доранд:

а) қонунҳо  ва дигар санадҳоеро, ки ба Маҷлиси миллии Маҷлиси Олии Ҷумҳурии Тоҷикистон ворид мешаванд,  бо  супориши  Раиси Маҷлиси миллӣ пешакӣ баррасӣ менамоянд;

б) ба қонунҳои қабулкардаи Маҷлиси намояндагон ва дигар санадҳо хулоса медиҳанд;

в) назорати иҷрои қарорҳои Маҷлиси миллиро таъмин менамоянд;

г) ташкил  ва  гузаронидани  муҳокимаҳои парлумониро таъмин менамоянд;

д) муовинони раисони кумитаҳо, комиссияҳои  Маҷлиси миллиро  интихоб мекунанд;

е) арзу шикоят ва муроҷиати шаҳрвандро баррасӣ менамоянд;

ё) ба санадҳои Ассамблеяи байнипарлумонии давлатҳои иштирокчии ИДМ таклифу пешниҳодҳо менамоянд;

ж) ваколатҳои дигареро, ки Конститутсия, Қонуни конститутсионӣ, қонунҳо ва Дастури Маҷлиси миллӣ муқаррар намудаанд, амалӣ мегардонанд.Фарҳанги  истилоҳоти  ҳуқуқ   /  Зери  таҳрири  Маҳмудов М.А. -  Душанбе: ЭР-граф, 2009. -  с. 403
 Нигаред низ 
 Салоҳиятдории Маҷлиси миллӣ
 Эзоҳ 

Гурӯҳ:Мафҳумҳои ҳуқуқ